מונדיאל 2026

מונדיאל 2026 (באנגלית: 2026 FIFA World Cup; בספרדית: Copa Mundial de la FIFA de 2026; בצרפתית: Coupe du monde de la FIFA de 2026) יהיה טורניר גביע העולם בכדורגל לנבחרות גברים של פיפ"א ה-23, שעתיד להתקיים בקיץ 2026. הטורניר יתקיים ב-16 ערים בשלוש מדינות באמריקה הצפונית: ארצות הברית, מקסיקו וקנדה, כאשר רבע הגמר, חצי הגמר והגמר, יתקיימו בארצות הברית בלבד. טורניר זה יהיה הראשון לכלול 48 נבחרות.

הצעתן של ארצות הברית, מקסיקו וקנדה גברה על הצעה של מרוקו במהלך הצבעה בקונגרס ה-68 של פיפ"א שנערך במוסקבה. זהו המונדיאל הראשון מאז מונדיאל 2002 שנערך ביותר ממדינה אחת, והראשון אי פעם שנערך בלמעלה משתי מדינות. מקסיקו, שאירחה בעבר את מונדיאל 1970 ומונדיאל 1986, תהפוך למדינה הראשונה שמארחת את המונדיאל שלוש פעמים. ארצות הברית אירחה בעבר את מונדיאל 1994.

ב-18 במאי 2023 פורסם הלוגו הרשמי של הטורניר, שעוצב על ידי לוסיו בוסקרדין. באוקטובר 2025 הוצג כדור המשחק מדגם "טריונדה".

 מבנה הטורניר 
באוקטובר 2013 הציע מישל פלאטיני, נשיא אופ"א, להרחיב את המונדיאל ל-40 נבחרות. במרץ 2016 הציע ג'אני אינפנטינו, נשיא פיפ"א, הצעה דומה, ובהמשך אף הציע הרחבה ל-48 נבחרות. ב-4 באוקטובר 2016 הכריזה פיפ"א על רצונה להגדיל את מספר המשתתפות במונדיאל שעמד על 32 נבחרות. נשקלו מספר אפשרויות להרחבה:
 40 נבחרות (8 בתים של 5 נבחרות, השתיים הטובות ביותר בכל בית מעפילות לשלב הבא) – 80 משחקים
 40 נבחרות (10 בתים של 4 נבחרות) – 76 משחקים
 40 נבחרות (סבב ראשון של 20 משחקים אחת על אחת, סבב שני 4 בתים של 5 נבחרות, השתיים הטובות ביותר מכל בית מעפילות לנוקאאוט)
 48 נבחרות (שלב פלייאוף של 32 קבוצות) – 80 משחקים
 48 נבחרות (16 בתים של 3 נבחרות) – 80 משחקים
ב-10 בינואר 2017 מועצת פיפ"א הצביעה פה אחד על הרחבת המונדיאל ל-48 נבחרות, הפורמט המבטיח ביותר מבחינה כלכלית. כשמבנה הטורניר המקורי עליו הוחלט היה טורניר שייפתח בשלב בתים המורכב מ-16 בתים בני שלוש נבחרות כל אחד, כאשר 2 הנבחרות המובילות יעפילו לשלב הנוקאאוט, שיכלול חמישה שלבים (במקום ארבעה). מספר המשחקים יגדל מ-64 ל-80, אך הנבחרות שיסיימו בארבעת המקומות הראשונים ישחקו שבעה משחקים, כמו בטורנירים קודמים (משחק נוקאאוט נוסף במקום משחק אחד פחות בשלב הבתים). הטורניר יושלם בתוך 32 ימים, כמו במונדיאל בן 32 הנבחרות.

 ביקורת 
השימוש בבתים בני שלוש נבחרות בלבד כאשר שתיים מתוכן עולות לשלב הבא, ספג ביקורת משום שהוא מגביר את הסיכון לקנוניה בין שתי נבחרות, דבר שקרה בעבר במשחקי גביע העולם, כגון חרפת חיחון. כדורגלן העבר מרקו ואן באסטן הציע למנוע את האפשרות של תיקו בשלב הבתים על ידי הכרעת משחקים אלו בדו-קרב בעיטות עונשין.

 שינוי מבנה הטורניר לאור הביקורת 
ב-14 במרץ 2023 ולאור הביקורת על המבנה המקורי אישרה מועצת פיפ"א פורמט מתוקן הכולל שנים עשר בתים של ארבע נבחרות כל אחד. הפורמט המחודש נבע כאמור מהחשש לאפשרות של חוסר ספורטיביות או מניפולציות במשחק המכריע בפורמט של בית המונה שלוש נבחרות בלבד, בו אין אפשרות לקיים שני משחקים במקביל. לפי הפורמט המתוקן, מספר המשחקים הכולל יגדל מ-64 משחקים כפי שהיה במונדיאלים 1998–2022 ו-80 כפי שהיה מתוכנן בפורמט המקורי ל-104 משחקים. ומספר המשחקים שישחקו הנבחרות שיגיעו לגמר יגדל משבעה לשמונה. משך הטורניר יוארך מ-32 ל-39 ימים. כאשר כל נבחרת תשחק שלושה משחקים בשלב הבתים. בסך הכל יעפילו לשלב הנוק אאוט 32 נבחרות, שתי הקבוצות שיסיימו במקומות הראשון והשני בכל אחד משנים עשר הבתים, יחד עם שמונה הנבחרות הטובות ביותר שיסיימו במקום השלישי בביתן.

 בחירת המארחת 
תהליך בחירת המארחת היה אמור להתחיל כבר ב־2015, אך בעקבות פרשיית השחיתות בפיפ"א, שבעקבותיה התפטר הנשיא ספ בלאטר, ההצבעה נדחתה ל־2020. לפי תקנות פיפ"א, המונדיאל אינו יכול להתקיים בשתי היבשות שאירחו את שני גביעי העולם שקדמו לו, ובמרץ 2017 אישר ג'אני אינפנטינו, נשיא פיפ"א, כי נבחרות מאירופה (אופ"א) ומאסיה (AFC) לא הורשו להגיש הצעות לאירוח המונדיאל ב־2026, לאחר שרוסיה אירחה ב־2018 וקטר ב־2022. לפיכך ההצעות לאירוח המונדיאל אפשריות רק מארבע היבשות הבאות: אמריקה הצפונית (CONCACAF; אירחה לאחרונה בארצות הברית ב־1994), אפריקה (CAF; אירחה לאחרונה בדרום אפריקה ב־2010), אמריקה הדרומית (CONMEBOL; אירחה לאחרונה בברזיל ב־2014) ואוקיאניה (OFC; לא אירחה מעולם). למרות זאת, פיפ"א אישרה כי אם לא תהיה הצעה העומדת בתנאי האירוח, אירופה עשויה לארח את הטורניר.

אירוח משותף, שנאסר על ידי פיפ"א לאחר מונדיאל 2002, אושר למונדיאל 2026. קנדה, מקסיקו וארצות הברית, ששקלו שלושתן להגיש הצעה לארח את הטורניר בנפרד, הגישו את הצעתן המשותפת ב־10 באפריל 2017, בעידודו של נשיא ארצות הברית דאז דונלד טראמפ. ב־11 באוגוסט 2017 הגישה מרוקו, שהתחרתה על אירוח המונדיאל גם ב־1994, 1998, 2006, ו־2010, את הצעתה לאירוח המונדיאל, הצעה הכוללת השקעה של 15.8 מיליארד דולר בבנייה ושיפוץ של 14 אצטדיונים.

 הצבעה 
ממוזער|upright=1.6|תוצאות ההצבעה:
רשאיות להצביע  אינן רשאיות להצביע
ההצבעה התקיימה ב־13 ביוני 2018 במהלך הקונגרס השנתי של פיפ"א שנערך במוסקבה. ההצעה הצפון־אמריקאית קיבלה 134 קולות, בעוד ההצעה המרוקנית קיבלה 65 קולות בלבד. עם הבחירה, קנדה הפכה למדינה החמישית שמארחת את גביע העולם בכדורגל לגברים ולנשים, לאחר שאירחה את מונדיאל הנשים ב־2015. מקסיקו הפכה למדינה הראשונה שמארחת את גביע העולם בפעם השלישית, לאחר שאירחה אותו ב־1970 וב־1986. ארצות הברית הפכה למדינה הראשונה שמארחת את גביע העולם לנשים ולגברים פעמיים כל אחד, לאחר שאירחה את המונדיאל ב־1994 ואת מונדיאל הנשים ב־1999 וב־2003.
 הצעה קולות סיבוב 1 , ,  134  65 אף הצעה 1 נמנע 3 סך הכל קולות 200

 אצטדיונים 
במהלך הגשת הצעת האירוח הוצעו 50 אצטדיונים ב-44 ערים, שניים מהם בבנייה (3 אצטדיונים ב-3 ערים במקסיקו, 9 אצטדיונים ב-7 ערים בקנדה, ו-38 אצטדיונים ב-34 ערים בארצות הברית). בסיבוב הראשון של צמצום ההצעות נשרו 9 אצטדיונים ב-9 ערים, בסיבוב השני נפסלו 9 אצטדיונים נוספים ב-6 ערים, ו-3 אצטדיונים נוספים ב-3 ערים (שיקגו, מיניאפוליס וונקובר) נפסלו בגלל פרטים טכניים. לאחר שביולי 2021 הצעתה של מונטריאול נפסלה גם היא, באפריל 2022 הוחזרה ונקובר לרשימת הערים המועמדות. וושינגטון די.סי. ובולטימור איחדו את הצעתם, מה שהסיר את מגרש פדקס מרשימת ההצעות והותיר רק את אצטדיון בנק M&T בבולטימור, זאת לנוכח דאגה ממצבו הגרוע של מגרש פדקס. עם זאת, פסטיבל המעריצים של פיפ"א עבור הצעה זאת יתקיים בשדרת המול בוושינגטון.

אף על פי שקיימים בארצות הברית ובקנדה אצטדיוני כדורגל ייעודיים, הגדול שבהם מכיל רק 30,000 מקומות, פחות מדרישת המינימום של פיפ"א, 40,000 לכל הפחות (יוצא מן הכלל הוא הצעתה של טורונטו, אצטדיון בימו פילד של קבוצת טורונטו מה-MLS, שיורחב מ-30,000 ל-45,000 מקומות לקראת הטורניר). עם זאת, ישנם כמה אצטדיונים המשמשים הן קבוצות כדורגל מה-MLS והן קבוצות פוטבול מה-NFL, כמו אצטדיון מרצדס-בנץ באטלנטה ולומן פילד בסיאטל. כל שאר האצטדיונים המוצעים משמשים בעיקר לקבוצות מליגת הפוטבול האמריקאית, ליגות פוטבול המכללות, וליגת הפוטבול הקנדית, אך מסוגלים לארח משחקי כדורגל ואף אירחו כאלו בעבר.

לאחר שלבי הסינון הראשוניים נותרו 23 הצעות ב-22 ערים, 3 בקנדה ובמקסיקו ו-17 בארצות הברית. ב-16 ביוני 2022 הכריזה פיפ"א על 16 הערים המארחות שחולקו לשלוש חטיבות (2 בקנדה, 3 במקסיקו ו-11 בארצות הברית):
 החטיבה המערבית: ונקובר, סיאטל, סן פרנסיסקו, לוס אנג'לס וגוודלחרה
 החטיבה המרכזית: קנזס סיטי, דאלאס, יוסטון, אטלנטה, מונטריי ומקסיקו סיטי
 החטיבה המזרחית: טורונטו, בוסטון, ניו יורק סיטי, פילדלפיה ומיאמי

מקסיקו סיטי היא עיר הבירה היחידה מבין שלוש ערי הבירה של המדינות המארחות שתארח את המונדיאל. אוטווה ווושינגטון די.סי. מצטרפות לבון (גרמניה המערבית, 1974) וטוקיו (יפן, 2002) כערי הבירה היחידות שלא נטלו חלק באירוח המונדיאל שהתקיים במדינותיהם. וושינגטון הציעה בתחילה את מגרש פדקס, אך איחדה את הצעתה עם בולטימור בשל מצבו הגרוע של האצטדיון, ובסופו של דבר גם ההצעה המאוחדת לא התקבלה. ערים מרכזיות נוספות שלא נכללו ברשימת המארחים הסופית הן סינסינטי, דנוור, נאשוויל, אורלנדו ואדמונטון.
 מקסיקו סיטי ניו יורק דאלאס קנזס סיטי יוסטוןאצטדיון האצטקהאצטדיון מטלייף(מזרח רד'רפורד, ניו ג'רזי)אצטדיון AT&T(ארלינגטון, טקסס)אצטדיון ארוהדאצטדיון NRGקיבולת: 87,523 קיבולת: 82,500(ההצעה הרשמית: 87,157) קיבולת: 80,000(ההצעה הרשמית: 92,967)(מורחב ל-105,000) קיבולת: 76,416(ההצעה הרשמית: 76,640)קיבולת: 72,220180px 180px 180px 180px180px אטלנטה לוס אנג'לסאצטדיון מרצדס-בנץאצטדיון SoFi(אינגלווד, קליפורניה)קיבולת: 71,000(ההצעה הרשמית: 75,000)(מורחב ל-83,000)קיבולת: 70,240(מורחב ל-100,240)180px180px פילדלפיה סיאטללינקולן פייננשל פילדלומן פילדקיבולת: 69,796(ההצעה הרשמית: 69,328)קיבולת: 69,000(מורחב ל-72,000)180px180px אזור מפרץ סן פרנסיסקו בוסטוןאצטדיון ליווייס(סנטה קלרה, קליפורניה)אצטדיון ג'ילט(פוקסבורו, מסצ'וסטס)קיבולת: 68,500(ההצעה הרשמית: 70,909)(מורחב ל-75,000)קיבולת: 65,878(ההצעה הרשמית: 70,000)180px180px מיאמי ונקובר מונטריי גוודלחרה טורונטואצטדיון הארד רוק (מיאמי גארדנס, פלורידה)בי סי פלייסאצטדיון BBVAאצטדיון אקרון(ספופן)בימו פילדקיבולת: 64,767(ההצעה הרשמית: 67,518)קיבולת: 54,500קיבולת: 53,500(ההצעה הרשמית: 53,460)קיבולת: 49,850(ההצעה הרשמית: 48,071)קיבולת: 30,000 (מורחב ל-45,000 לקראת הטורניר)180px180px180px180px180px

 העפלה

 חלוקת המקומות 
ב-30 במרץ 2017, הלשכה של מועצת פיפ"א (המורכבת מנשיא פיפ"א ונשיאי ששת הקונפדרציות החברות בפיפ"א) הגישה לאשרור בפני מועצת פיפ"א המלצה להקצאת המקומות במונדיאל. ב-9 במאי 2017, יומיים לפני קונגרס פיפ"א ה-67, אישרה מועצת פיפ"א את ההצעה בישיבה שנערכה במנאמה, בחריין. ההצעה כוללת טורניר פלייאוף בן שש נבחרות שיכריע את שתי הנבחרות האחרונות שיעפילו למונדיאל. אופ"א דרשה וקיבלה 16 מקומות ואוקיאניה קיבלה לראשונה מקום מובטח.
קונפדרציהנבחרותמקומות במונדיאל(כולל מארחים ומקומות בפלייאוף)אחוז המקומותמקומות ב־2006–2022(לא כולל מארחים, כולל מקומות בפלייאוף)שינוי באחוז המקומותAFC46818.1%4.585.2%CAF54917.3%586.7%35619.1%3.590.4%CONMEBOL10663.3%4.540.7%OFC11112.1%0.5166.7%UEFA551629.1%1323.1%סך הכל211+14822.7%31+1 (מארחת)50%
על אף שסוגיית האירוח המשולב בכמה מדינות הוחלט ביוני 2018 רק ב־14 בפברואר 2023 הוחלט שכל המארחות יעפילו אוטומטית לתחרות.

מבנה העפלה זה מבטיח, לראשונה בתולדות גביע העולם, מקום מובטח לקונפדרציית הכדורגל של אוקיאניה. מונדיאל 2026 צפוי להיות הראשון בו כל שש הקונפדרציות הבטיחו מקום אחד לפחות.

 טורניר הפלייאוף הבין-יבשתי 
טורניר פלייאוף שיכלול שש נבחרות יתקיים על מנת להכריע את שני הכרטיסים האחרונים למונדיאל. נבחרת אחת מכל קונפדרציה (למעט אופ"א) תשתתף בו, ונבחרת נוספת מהקונפדרציה המארחת (CONCACAF). שש הנבחרות ידורגו לפי הדירוג העולמי של פיפ"א, ארבע הנבחרות החלשות ישחקו בשני משחקים, ושתי המנצחות ישחקו כנגד שתי הנבחרות המדורגות על העפלה למונדיאל. הטורניר יתקיים במקסיקו במרץ 2026.

הנבחרות המעפילות
 נבחרתקונפדרציהסיבת העפלהתאריך העפלהמספר הופעות
עבר בטורנירהופעה אחרונה בטורנירהישג שיא (עד תחילת הטורניר)דירוג פיפ"אCONCACAFמארחת 14 בפברואר 202322022 שלב הבתים (1986, 2022)  CONCACAFמארחת 14 בפברואר 2023 17 2022 רבע הגמר (1970, 1986)  CONCACAFמארחת 14 בפברואר 2023 11 2022 חצי הגמר (1930) AFCאחת משתי הראשונות בבית ג׳20 במרץ 202572022שמינית גמר (2002, 2010, 2018, 2022)OFCמנצחת מוקדמות אוקיאניה24 במרץ 202522010שלב הבתים (1982, 2010)AFCאחת משתי הראשונות בבית א׳25 במרץ 202562022שלב הבתים (1978, 1998, 2006, 2014, 2018, 2022)CONMEBOLאחת משש מובילות הבית25 במרץ 2025182022אלופה (1978, 1986, 2022)AFCאחת משתי הראשונות בבית א׳5 ביוני 20250 - -AFCאחת משתי הראשונות בבית ב'5 ביוני 2025112022מקום רביעי (2002)AFCאחת משתי הראשונות בבית ב'5 ביוני 20250 - -  AFCאחת משתי הראשונות בבית ג׳ 10 ביוני 2025 6 2022 שמינית הגמר (2006, 2022)CONMEBOLאחת משש מובילות הבית10 ביוני 2025222022אלופה (1958, 1962, 1970,1994, 2002)CONMEBOLאחת משש מובילות הבית10 ביוני 202542022שמינית הגמר (2006)CONMEBOLאחת משש מובילות הבית4 בספטמבר 2025142022אלופה (1930, 1950)CONMEBOLאחת משש מובילות הבית4 בספטמבר 202562018רבע גמר (2014)CONMEBOLאחת משש מובילות הבית4 בספטמבר 202582010רבע גמר (2010)CAFזוכת בית ה5 בספטמבר 202562022מקום רביעי (2022)CAFזוכת בית ח8 בספטמבר 202562022שלב הבתים (1978, 1998, 2002, 2006, 2018, 2022)CAFזוכת בית א8 באוקטובר 202532018סיבוב ראשון (1934), שלב הבתים (1990, 2018)CAFזוכת בית ז9 באוקטובר 202542014שמינית הגמר (2014)CAFזוכת בית ט12 באוקטובר 202542022רבע הגמר (2010)CAFזוכת בית ד13 באוקטובר 20250 - -CAFזוכת בית ג14 באוקטובר 202532010שלב הבתים (1998, 2002, 2010)AFCזוכת בית א14 באוקטובר 202512022שלב הבתים (2022)UEFAזוכת בית יא14 באוקטובר 2025162022אלופה (1966)AFCזוכת בית ב14 באוקטובר 202562022שמינית גמר (1994)CAFזוכת בית ו14 באוקטובר 202532014שלב הבתים (2006, 2010, 2014)CAFזוכת בית ב14 באוקטובר 202532022רבע גמר (2002)UEFAזוכת בית ד13 בנובמבר 2025162022אלופה (1998, 2018)UEFAזוכת בית יב14 בנובמבר 202562022סגנית (2018)UEFAזוכת בית ה16 בנובמבר 202582022מקום שלישי (1966)UEFAזוכת בית ט16 בנובמבר 202531998שמינית גמר (1938, 1998)UEFAזוכת בית א17 בנובמבר 2025202022אלופה (1954, 1974, 1990, 2014)UEFAזוכת בית ז17 בנובמבר 2025112022סגנית (1974, 1978, 2010)UEFAזוכת בית י18 בנובמבר 2025142022מקום שלישי (2018)UEFAזוכת בית ח18 בנובמבר 202571998מקום שלישי (1954)UEFAזוכת בית ב18 בנובמבר 2025122022רבע גמר (1934, 1938, 1954)UEFAזוכת בית ה18 בנובמבר 2025162022אלופה (2010)UEFAזוכת בית ג18 בנובמבר 202581998שלב הבתים (1954, 1958, 1974, 1978, 1982, 1986, 1990, 1998)CONCACAFזוכת בית א18 בנובמבר 202512018שלב הבתים (2018)CONCACAFזוכת בית ג18 בנובמבר 202511974שלב הבתים (1974)CONCACAFזוכת בית ב18 בנובמבר 20250 - -

 הגרלה 
הגרלת שלב הבתים נערכה בוושינגטון די. סי ב-5 בדצמבר 2025, בשעה 19:00 שעון ישראל. בזמן ההגרלה היו ידועות 42 מתוך 48 הנבחרות שישתתפו בטורניר. כאשר שתי המנצחות בפלייאוף הבין־יבשתי ו-4 המנצחות בפלייאוף האירופי טרם נקבעו בזמן ההגרלה. הנבחרות חולקו לארבעה דרגים של 12 קבוצות על פי הדירוג העולמי של פיפ"א מ-19 בנובמבר 2025. כאשר המארחות (ארצות הברית, מקסיקו וקנדה) שובצו לדרג 1. הנבחרות שלא היו ידועות בזמן ההגרלה שובצו בדרג 4, להלן הדרגים:

 דרג 1: המארחות (ארצות הברית, מקסיקו וקנדה), והנבחרות המדורגות 1–9 בדירוג פיפ"א.
 דרג 2: הנבחרות המדורגות במיקומים 10–21 בדירוג פי"פא מבין הנבחרות המעפילות.
 דרג 3: הנבחרות המדורגות במיקומים 22–33 בדירוג פי"פא מבין הנבחרות המעפילות.
 דרג 4: הנבחרות המדורגות במיקומים 34–39 בדירוג פי"פא מבין הנבחרות המעפילות ושש הנבחרות ה"לא-ידועות".
להלן חלוקת הנבחרות לדרגים לפי דירוג פיפ"א ב־19 בנובמבר 2025 (בסוגריים):
+דרג 1דרג 2דרג 3דרג 4 (מארחת) (14)   (מארחת) (15)   (מארחת) (27)   (1)   (2)   (3)   (4)   (5)   (6)  (7)   (8)  (9) (10)   (11)   (13)  (16)   (17)   (18)   (19)   (20)   (22)   (23)   (24)   (26) (29)   (30)   (34)   (35)   (36)   (39)   (40)   (42)   (50)   (51)   (60)   (61) (66)   (68)   (72)   (82)   (84)   (86)  מנצחת פלייאוף UEFA מסלול א'  מנצחת פלייאוף UEFA מסלול ב'  מנצחת פלייאוף UEFA מסלול ג'  מנצחת פלייאוף UEFA מסלול ד'  מנצחת פלייאוף בין יבשתי מסלול 1  מנצחת פלייאוף בין יבשתי מסלול 2
בכל בית יכלה להיות מוגרלת נבחרת אחת מכל דרג כאשר מלבד אופ"א בה המגבלה הייתה שתי נבחרות לבית, בכל שאר הקונפדרציות לא ניתן היה להגריל יותר מנבחרת אחת מאותה הקונפדרציה לבית. שלוש המדינות המארחות הוקצו מראש לשלושה בתים לצורך קביעת לוחות זמנים. מקסיקו שובצה בבית א' ותשחק את משחק הפתיחה של הטורניר באצטדיון האצטקה ב-11 ביוני. קנדה וארצות הברית שובצו לבתים ב' ו-ד', בהתאמה. הן ישחקו את המשחקים השלישי והרביעי של הטורניר, ב-12 ביוני.
בית1234בית א'מנצחת פלייאוף UEFA מסלול ד'בית ב'מנצחת פלייאוף UEFA מסלול א'בית ג'בית ד'מנצחת פלייאוף UEFA מסלול ג'בית ה'בית ו'מנצחת פלייאוף UEFA מסלול ב'בית ז'בית ח'בית ט'מנצחת פלייאוף בין יבשתי מסלול 2בית י'בית יאמנצחת פלייאוף בין יבשתי מסלול 1בית יב
לוח המשחקים המלא פורסם לאחר הגרלת שלב הבתים ב-5 בדצמבר 2025.

 שלב הבתים 
 בית א' 

 בית ב' 

 בית ג' 

 בית ד' 

 בית ה' 

 בית ו' 

 בית ז' 

 בית ח' 

 בית ט' 

 בית י' 

 בית י"א 

 בית י"ב 

 דירוג נבחרות במקום השלישי 
8 הנבחרות במקום השלישי בכל בית עם המאזן הטוב ביותר מעפילות לשלב הנוקאאוט.
+#ביתנבחרתנקודותמשחקיםניצחונותתיקוהפסדיםשעריםזכותחובההפרש1א'מקום שלישי בית א'000000002ב'מקום שלישי בית ב'000000003ג'מקום שלישי בית ג'000000004ד'מקום שלישי בית ד'000000005ה'מקום שלישי בית ה'000000006ו'מקום שלישי בית ו'000000007ז'מקום שלישי בית ז'000000008ח'מקום שלישי בית ח'000000009ט'מקום שלישי בית ט'0000000010י'מקום שלישי בית י'0000000011י"אמקום שלישי בית י"א0000000012י"במקום שלישי בית י"ב00000000

 שלב הנוקאאוט 

 סיבוב ה־32 

 שמינית הגמר 

 רבע הגמר 

 חצי הגמר 

 מקום השלישי 

 גמר 

קישורים חיצוניים


 מונדיאל 2026, באתר FIFA

 הערות שוליים 

*
קטגוריה:גביע העולם בכדורגל
קטגוריה:אירועים עתידיים
קטגוריה:תחרויות כדורגל ב-2026
קטגוריה:תחרויות כדורגל בארצות הברית
קטגוריה:תחרויות כדורגל בקנדה
קטגוריה:תחרויות כדורגל במקסיקו
קטגוריה:2026 בארצות הברית
קטגוריה:2026 בקנדה
קטגוריה:2026 במקסיקו